# Rime milanesi (Pertusati)/Per on Ofizzi general in suffragi di pover Mort.

IncludiIntestazione 6 ottobre 2024 25% Da definire
Rime milanesi Francesco Pertusati CC BY-SA 3.0 GFDL Indice:Pertusati - Rime milanesi, Pirotta, 1817.djvu //it.wikisource.org/w/index.php?title=Rime_milanesi_(Pertusati)/Per_on_Ofizzi_general_in_suffragi_di_pover_Mort.&oldid=- 20241006180816 //it.wikisource.org/w/index.php?title=Rime_milanesi_(Pertusati)/Per_on_Ofizzi_general_in_suffragi_di_pover_Mort.&oldid=- 20241006180816
Per on Offizi general in suffragi di pover Mort.
Sonett Prim.
Sorell, fradij, e vu o marì, o miee, O amis d’on temp, dal mond de là fin chì, Sbraggiand a quanta vôs Misereree! 4I anem purgant dì e nocc se fan sentì.
Piangen i poverasc, e tant pussee, Quantocchè se fa el sord al sò sgarrì, Chè la pù part de quij che resta indree, 8No pensen che a mangià, bevv, e dormì.
O cœur de ferr! O mond del temp d’adess! Ma chì volti bandera; e vedi on crœucc 11De gent, ma gent de ben de tucc duu i sess,
Dedicaa a sollevav, part in genœucc, Part in gir per limosna, Offizi e Mess.... 14Mort beneditt fee festa, e sughee i œucc.
Su l’istess argument.
SONETT SEGOND.
Domà on botton de fough sott ai pescitt D’on bell bagaj mezz mort el ne fa s’cess, E per quij pover spiret beneditt Che brusa in purgatori, ah! semm de gess.
Via, confessemmel pur, che raboccitt De vott, des agn, gh’avevem pussee impress I veritaa de fed per arà dritt E saldo: se marciava a offizi, a mess.
Dovechè intuitù de certi mod Se pensa pocch in ora al mond de là: Se cred, ma inscì a l’ingross, e la se god.
Intant i pover Mort han bell luccià, Han bell cerca pietaa: l’è pientaa el ciod. Ma che? Chi è dur de cœur la pagarà.
Istess argument.
SONETT TERZ.
Tradiditque Joseph in carcerem ubi vincti
Regis custodiebantur, et erat ibi clausus.
Gen. c. 39.
Isepp coi bogh ai pee l’è là in preson, Ma el spera de sortinn con tutt’onor Chè de parlann in Cort a sò favor S’è impegnaa el cardenzer de Faraon.
Ma fudessel on locch o on pocch de bon Costù, de presonce deventaa scior, El desmentega el sò benefattor, E Isepp l’è anmò là dent, tort, o reson:
Sto falt ciar e redond de la Scricciura No l’ha besogn d’ess stiracciaa coi dent Per fann l’applicazion: l’è ona picciura
Del santo purgatori, l’è on avvis, Anzi on sclam doloros di nost parent, Che imploren d’andà prest in paradis.
Istess argument
SONETT QUART.
Mœur de’ mort improvvisa, o anca a sò lecc Ala miee el marì, la mamma al tôs, E caragna la donna, e i smani e i vôs D’on ficeu desperaa me metten frecc...
Ma che? Passaa pocch dì vedi in d’on spece Come quell pover omm, quell bravo spos, Quella mamma d’on cœur inscì amoros Hin traa despart dai sò parent pù strecc..
Ma se col fornì el bott de la campana La memoria del mort la sfuma via, Quasi che la fudess ona bambana,
Chi ajutarà quell’anema? Oh! rossor! Oh vituperi di chi è ingrat con Dia, Cont el sò sangu, coi sò benefattor!
Istess argument
SONETT QUINT.
El purgatori el gh’è. La santa Fed M’el dis: mi n’hoo assee inscì: no vuj reson Chè ghe ’ n sarav de vend, e hoo compassion In scambi, e ben de cœur de chi no cred.
Parland mò intra de nun y che semm ered De bon parent, che s’hin sugaa el polmon Per fann stà ben... se fussen là in preson Tra quij fianim a smanià, cossa suzzed?
Pover anem! Han pari a lumentass, A domanda piangend Offizi e Mess: Chi è mort è mort, e gh’emm on cœur de sass.
No se parla de lor nè pocch nè spess, No pensem che a mangià, ballà, andà a spass; E questa l’è la fed del temp d’adess.
Istess argument.
SONETT SEST.
Chi fa del ben no pò aspettass che ben, Proverbi vecc, proverbi inscì lampant, Che el gusten tucc i dì la gent dabben, Che el san fina i mazzucch i pù ignorant.
Ma ohimè che de mazzucchel mond l’è pien E l’è pien de infincisc che inguaa di piant Se nutrissen, se ingrossen sul terren? Senza da on pass per el sentee di Sant.
Parlégh de Sacrament, tant en fan senza, De predegh, de orazion non se n’incanta, De pover mort, de offizi, de indulgenza,
L’è tuttuna: stan lì come insensaa; Ma se l’è inscì, bougna che ve la canta: Chi no fa ben, no pò aspettass che maa.